Asaf Jah II av Hyderabad

Ali Khan, Asaf Jah II av Hyderabad (1734–1803) var nizam av Hyderabad fra 8. juli 1762 til sin død 6. august 1803. 

 Liv og virke 
Han var sønn av Kamar-ud-din, statens grunnlegger, og overtok makten etter sin bror Salabat Jang. Det franske Ostindiakompaniet lå i strid med det britiske ostindiske kompani om innflytelse i regionen og broren hadde hatt fransk støtte. Selv var Ali Khan støttet av britene. Han avsatte sin bror og ble i 1762 nizam av Hyderabad.Barbara N. Ramusack: Indian Princes and Their States, Cambridge: Cambridge University Press, 2004, s. 26.

Nizam Ali Khan inngikk i 1766 en traktat med britene der det ble avtalt at britene skulle holde tropper til forsvar av Hyderabad mot at nizamen finansierte disse. Traktaten var likeverdig, men var samtidig et ledd i en serie traktater der britene gradvis fikk større innflytelse, slik at Hyderabad til slutt endte opp som en vasallstat. Kystområdene ved Bengalbukta ble avstått til britene.Ramusack, s. 61. 

I 1790 inngikk nizamen en allianse med britene og marathaene mot Tipu Sultan av Mysore og Hyderabad vant territorier. I 1800 undertegnet nizamen og britene en ny traktat, der Hyderabad avsto områder mot ytterligere militær hjelp fra britene. Da marathaene truet nizamens territorier hedret britene avtalen og vant 23. september 1803 en avgjørende seier i slaget ved Assaye. 

I nizam Ali Khans regjeringstid ble hovedstaden flyttet til byen Hyderabad.

Han ble etterfulgt av sin sønn Sikander Jah.

 Referanser 

Kategori:Nizam av Hyderabad
Kategori:Fødsler i 1734
Kategori:Dødsfall i 1803